ΠΕΡΙΕΧΟΜΕΝΑ
ΑΠΟΦΑΣΕΙΣ
Διαπίστωση της ανάγκης για υπερωριακή απασχόληση, καθιέρωση με αμοιβή υπερωριακής
εργασίας, εργασίας κατά τις Κυριακές και Εξαιρέσιμες ημέρες, εργασίας κατά τις νυχτερινές ώρες
των εργάσιμων, Κυριακών και εξαιρέσιμων ημερών για την αντιμετώπιση των αυξημένων υπηρε-
σιακών αναγκών των υπαλλήλων του Τμήματος
Προγραμματισμού της Π.Ε. Τρικάλων για το Α΄
εξάμηνο του έτους 2024.
Καθιέρωση απογευματινής υπερωριακής εργασίας καθ’ υπέρβαση του υποχρεωτικού ωραρίου
κατά το Α΄ εξάμηνο του έτους 2024 των υπαλλήλων της Διεύθυνσης Δημόσιας Υγείας και Κοινω-
νικής Μέριμνας της Περιφερειακής Ενότητας Ζακύνθου της Περιφέρειας Ιονίων Νήσων.
ΑΠΟΦΑΣΕΙΣ
Αριθμ. 82453
(1)
Διαπίστωση της ανάγκης για υπερωριακή απασχόληση, καθιέρωση με αμοιβή υπερωριακής ερ-
γασίας, εργασίας κατά τις Κυριακές και Εξαιρέσιμες ημέρες, εργασίας κατά τις νυχτερινές ώρες
των εργάσιμων, Κυριακών και εξαιρέσιμων ημερών για την αντιμετώπιση των αυξημένων υπη-
ρεσιακών αναγκών των υπαλλήλων του Τμήματος Προγραμματισμού της Π.Ε. Τρικάλων για το
Α΄ εξάμηνο του έτους 2024.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τoν ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (A΄ 87).
2. Τον ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας - Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α.
[Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας
των ΦΟΔΣΑ - Ρυθμίσεις για την αποτελεσματικότερη,
ταχύτερη και ενιαία άσκηση των αρμοδιοτήτων σχετικά
με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και
άλλες διατάξεις» (A΄ 133).
3. Την υπ’ αρ. 15840/156612/4.10.2018 απόφαση του
Αναπληρωτή Συντονιστή Αποκεντρωμένης Διοίκησης
«Έγκριση της 146/2018 (ορθή επανάληψη) περί ολικής
τροποποίησης - επικαιροποίησης του π.δ. 129/2010 (ΦΕΚ
222/τ.Α΄/27.12.2010): “Οργανισμός της Περιφέρειας Θεσσαλίας” όπως ισχύει» (Β΄ 4788).
4. Το π.δ. 80/2016 «Ανάληψη υποχρεώσεων από τους
Διατάκτες».
5. Τον ν. 4270/2014 «Αρχές δημοσιονομικής διαχείρισης και εποπτείας - Δημόσιο Λογιστικό και άλλες διατά-
ξεις» (Α΄ 143).
6. Την παρ. 1 του άρθρου 176 του ν. 4071/2012 «Ρυθμίσεις για την Τοπική Ανάπτυξη την Αυτοδιοίκηση και
την Αποκεντρωμένη Διοίκηση Ενσωμάτωση Οδηγίας
2009/50/ΕΚ» (Α΄ 85).
7. Το άρθρο 14 του ν. 4625/2019.
8. Του ν.  4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α΄ 147).
9. Το άρθρο 20 του ν. 4354/2015 (Α΄ 176) και της υπό
στοιχεία 2/31029/ΔΕΠ/6.5.2016 εγκυκλίου του Γ.Λ.Κ.
10. Το απόσπασμα πρακτικού υπ’ αρ. 28/15.11.2023
του Περιφερειακού Συμβουλίου Περιφέρειας Θεσσαλίας «Θέμα 1ο: Εισηγητική έκθεση επί της συντάξεως του
προϋπολογισμού οικονομικού έτους 2024 της Περιφέρειας Θεσσαλίας, μετά τη γνώμη του Παρατηρητηρίου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
4 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1420
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1420/04.03.2024
Οικονομικής Αυτοτέλειας των Ο.Τ.Α. (ΑΔΑ: 9ΩΥ77ΛΡΦΣΝ), από την Αποκεντρωμένη Διοίκηση Θεσσαλίας -
Στερεάς Ελλάδας με την υπ’ αρ. 89524/28.12.2023 απόφαση ΑΔΑ: 9ΛΧΠΟΡ10-7ΩΤ.
11. Την υπ’ αρ. 3236/13.9.2019 (Β΄ 3538) απόφαση
του Περιφερειάρχη περί μεταβίβασης αρμοδιοτήτων
της Περιφέρειας Θεσσαλίας, την ανάγκη απλούστευσης
των διαδικασιών για τη σύντομη διεκπεραίωση των υπηρεσιακών θεμάτων, εξυπηρέτησης των πολιτών και δια-
σφάλισης της εύρυθμης και αποδοτικής λειτουργίας των
Υπηρεσιών της Περιφέρειας Θεσσαλίας.
12. Την υπ’ αρ. 2/1757/0026/10.1.2017 απόφαση του
Αναπληρωτή Υπουργού Οικονομικών «Καθορισμός δικαιολογητικών για την καταβολή αποζημίωσης για υπε-
ρωριακή, νυχτερινή, Κυριακών και εξαιρέσιμων ημερών
εργασία» (Β΄ 17).
13. Την υπ’ αρ. 2042/18063/1.3.2019 απόφαση του Συντονιστή της Αποκεντρωμένης Διοίκησης Θεσσαλίας και
Στερεάς Ελλάδας «Καθορισμός ωραρίου εργασίας σε
24ωρη βάση καθώς και κατά τις Κυριακές και εξαιρέσιμες
ημέρες των υπαλλήλων της Περιφέρειας Θεσσαλίας»
(Β΄ 694).
14. Τις αποφάσεις δέσμευσης πίστωσης για τον ΚΑΕ
0511: αρ. αιτήματος: 553 υπ’ αρ. 46104/30.1.2024 (ΑΔΑ:
9ΧΗΖ7ΛΡ-Ω23) και για τον ΚΑΕ 0512: αρ. αιτήματος: 554
υπ’ αρ. 46108/30.1.2024 (ΑΔΑ: 6ΓΣΟ7ΛΡ-ΠΝΕ).
15. Την αναγκαιότητα για εργασία υπερωριακής απασχόλησης με αμοιβή, (3) υπαλλήλων του Τμήματος Προ-
γραμματισμού της Περιφερειακής Ενότητας Τρικάλων Περιφέρεια Θεσσαλίας, πέραν του κανονικού ωραρίου
εργασίας κατά τις εργάσιμες ημέρες και απογευματινές
ώρες καθώς επίσης και κατά τις νυχτερινές ώρες, τις Κυριακές και τις εξαιρέσιμες ημέρες, καθ’ όλο το 24ωρο για
το Α΄ εξάμηνο του έτους 2024.
16. Ότι το έργο των υπαλλήλων του Τμήματος Προγραμματισμού της Περιφερειακής Ενότητας Τρικάλων
είναι οι εργασίες υποδοχής, εξέτασης, προετοιμασίας
αξιολόγησης και ένταξης των επενδυτικών σχεδίων καθώς επίσης και η υλοποίηση του Π.Δ.Ε και του επιχειρησι-
ακού προγράμματος του άρθρου 268 του ν. 3852/2010,
εργασίες οι οποίες διενεργούνται απόγευμα και εκτός
ωραρίου εργασίας. Επίσης συμμετέχουν σε υπηρεσιακές
συσκέψεις, συναντήσεις εργασίας, συνέδρια, και καλύπτουν οποιονδήποτε εκτάκτων ανάγκη προκύψουν στο
Τμήμα κινήτρων Περιφερειακής ανάπτυξης της Διεύθυνσης Αναπτυξιακού Προγραμματισμού.
17. Ότι οι υπάλληλοι του Τμήματος Προγραμματισμού
της Περιφερειακής Ενότητας Τρικάλων ελέγχουν τα Επενδυτικά σχέδια του Ενδιάμεσου Φορέα Διαχείρισης, των
προσκλήσεων με κωδικό πρόσκλησης 073Κ.Ε. ΑΑ ΟΠΣ
3865 «Επενδύω στη Θεσσαλία» και τον 066 Κ.Ε. ΑΑ ΟΠΣ
3556 «Επανεπενδύω στη Θεσσαλία» του Περιφερειακού
επιχειρησιακού προγράμματος Θεσσαλίας 2014-2020
και ασκούν πέρα από τα καθήκοντά τους όπως αυτά περιγράφονται στον Οργανισμό Εσωτερικής λειτουργίας
της υπηρεσίας. Η εργασία δύναται να πραγματοποιείται
Κυριακές και εξαιρέσιμες.
18. Το γεγονός ότι για την υπερωριακή εργασία, απογευματινή εργάσιμων ημερών πέραν του κανονικού
ωραρίου καθώς και κατά τις νυχτερινές ώρες ή κατά τις
Κυριακές και εξαιρέσιμες ημέρες, καθ’ όλο το 24ωρο
έχουν προβλεφθεί σχετικές πιστώσεις στον προϋπολογισμό οικονομικού έτους 2024 της Περιφέρειας Θεσσα-
λίας - Περιφερειακή Ενότητα Τρικάλων στους ΚΑΕ 0511
και ΚΑΕ 0512.
19. Το γεγονός ότι από την απόφαση αυτή προκαλείται δαπάνη ύψους 2.800,00 € για το Α΄ εξάμηνο του
2024 και θα καλυφθεί από τους Κ.Α.Ε. 0511 και 0512 του
προϋπολογισμού εξόδων έτους 2023 της Περιφέρειας
Θεσσαλίας, αποφασίζουμε:
Την καθιέρωση υπερωριακής απασχόλησης με αμοιβή,
για το Α΄ εξάμηνο του 2024 κατά τις απογευματινές ώρες
πέραν του κανονικού ωραρίου και μέχρι την 22η ώρα
και κατά τις Κυριακές και εξαιρέσιμες ημέρες καθ’ όλο
το 24ωρο, για τους υπαλλήλους του Τμήματος Προγραμματισμού της Π.Ε. Τρικάλων - Περιφέρεια Θεσσαλίας.
Ορίζουμε ότι:
α) ο αριθμός των υπαλλήλων του Τμήματος Προγραμματισμού της Π.Ε. Τρικάλων - Περιφέρεια Θεσσαλίας, που
δύναται να απασχοληθεί υπερωριακά κατά τις εργάσιμες
ημέρες και απογευματινές ώρες πέραν του κανονικού
ωραρίου εργασίας, καθώς επίσης και κατά τις Κυριακές
και εξαιρέσιμες ημέρες, καθ’ όλο το 24ωρο είναι συνολικά τρείς (3) υπάλληλοι,
β) οι ώρες απογευματινής υπερωριακής απασχόλησης
είναι κατ’ ανώτερο όριο εκατόν είκοσι (120) ώρες ανά
εξάμηνο ανά υπάλληλο, ήτοι συνολικά τριακόσιες εξήντα
360 ώρες για το Α΄ εξάμηνο του 2024,
γ) οι ώρες υπερωριακής απασχόλησης Κυριακών και
εξαιρέσιμων ημερών, είναι κατ’ ανώτερο όριο ενενήντα
έξι (96) ώρες ανά υπάλληλο το εξάμηνο και συνολικά 288
ώρες, για το Α΄ εξάμηνο του 2024.
Για κάθε εξάμηνο του 2024 θα εκδοθεί απόφαση συγκρότησης συνεργείου υπερωριακής απασχόλησης,
στην οποία θα αναφέρονται ονομαστικά οι συμμετέχοντες υπάλληλοι και η κατανομή κατ’ είδος (απογευματινή
υπερωριακή απασχόληση - νυχτερινή), με το αντικείμενο
της απασχόλησης, όπως αναφέρεται παραπάνω.
Για την υπερωριακή εργασία θα τηρείται ξεχωριστό
δελτίο παρουσίας των υπαλλήλων όπου θα βεβαιώνεται η υπερωριακή απασχόληση των υπαλλήλων για το
υπερωριακά παρασχεθέν έργο.
H προκαλούμενη δαπάνη, η οποία ανέρχεται στο ποσό
των 2.800,00 ευρώ συνολικά, θα βαρύνει εγγεγραμμένες
πιστώσεις του προϋπολογισμού για το οικονομικό έτος
2024 της Περιφέρειας Θεσσαλίας / Π.Ε. Τρικάλων, Φορέα
073 και Κ.Α.Ε. 0511 και 0512 (1.800,00 και 1.000,00 ευρώ
αντίστοιχα).
Η παρούσα απόφαση έχει ισχύ από την ημερομηνία
δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίκαλα, 19 Φεβρουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1420/04.03.2024
Αριθμ. Οικ.14387/2685
(2)
Καθιέρωση απογευματινής υπερωριακής εργασίας καθ’ υπέρβαση του υποχρεωτικού ωραρίου
κατά το Α΄ εξάμηνο του έτους 2024 των υπαλλήλων της Διεύθυνσης Δημόσιας Υγείας και Κοινω-
νικής Μέριμνας της Περιφερειακής Ενότητας Ζακύνθου της Περιφέρειας Ιονίων Νήσων.
Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
2. Το π.δ. 147/2010 «Οργανισμός της Περιφέρειας
Ιονίων Νήσων» (Α΄ 240), όπως τροποποιήθηκε και συμπληρώθηκε με την υπ’ αρ. 276433/10.11.2017 (Β΄ 4083)
απόφαση του Συντονιστή Αποκεντρωμένης Διοίκησης
Πελοποννήσου, Δυτικής Ελλάδας και Ιονίου.
3. Το άρθρο 6 του ν. 3833/2010 «Προστασία της Εθνικής Οικονομίας - Επείγοντα μέτρα για την αντιμετώπιση
της δημοσιονομικής κρίσης», όπως αντικαταστάθηκε με
την παρ. 1 του άρθρου 38 του ν. 3986/2011 «Επείγοντα
μέτρα εφαρμογής μεσοπρόθεσμου πλαισίου δημοσιονομικής στρατηγικής 2012-2015» (Α΄ 152).
4. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α΄ 176).
5. Την υπό στοιχεία 2/31029/ΔΕΠ/6.5.2016 εγκύκλιο
της Διεύθυνσης Εισοδηματικής Πολιτικής του Υπουργείου Οικονομικών, αναφορικά με την παροχή οδηγιών
για την εφαρμογή των διατάξεων του Κεφαλαίου Β΄ του
ν. 4354/2015.
6. Την υπό στοιχεία οικ. 4622/2181/17.1.2024 απόφαση του Περιφερειάρχη Ιονίων Νήσων «Μεταβίβαση
αρμοδιοτήτων στον Αναπληρωτή Περιφερειάρχη, στους
Χωρικούς και Θεματικούς Αντιπεριφερειάρχες και στον
Εκτελεστικό Γραμματέα της Περιφέρειας Ιονίων Νήσων»
(Β΄ 449).
7. Την υπ’ αρ. 2/1757/0026-10.1.2017 (Β΄ 17) απόφαση
του Αναπληρωτή Υπουργού Οικονομικών.
8. Το γεγονός ότι είναι αναγκαία η καθιέρωση υπερωριακής εργασίας καθ’ υπέρβαση του υποχρεωτικού
ωραρίου κατά το Α΄ εξάμηνο του έτους 2024 των υπαλλήλων της Διεύθυνσης Δημόσιας Υγείας και Κοινωνικής
Μέριμνας της ΠΕ Ζακύνθου προκειμένου να αντιμετωπισθούν οι αυξημένες έκτακτες υπηρεσιακές, εποχικές
και επείγουσες ανάγκες οι οποίες θα προκύψουν, κατά το
Α΄ εξάμηνο του έτους 2024, για τη Διεύθυνση Δημόσιας
Υγείας και Κοινωνικής Μέριμνας, οι οποίες δεν θα αρκούν
να εκτελεστούν κατά τη διάρκεια απασχόλησης του προσωπικού εντός ωραρίου εργασίας, αλλά θα απαιτηθεί και
εκτός ωραρίου υπερωριακή εργασία προκειμένου να
αποφεύγεται η συσσώρευση υποχρεώσεων και υλικού
και η καθυστέρηση στις λειτουργίες της Π.Ι.Ν. και στην
εξυπηρέτηση των πολιτών.
Ειδικότερα, οι ανάγκες που θα καλυφθούν από την
ανωτέρω αιτούμενη προς έγκριση υπερωριακή εργασία,
αφορούν κυρίως:
Α. ΤΜΗΜΑ ΠΕΡΙΒΑΛΛΟΝΤΙΚΗΣ ΥΓΙΕΙΝΗΣ ΚΑΙ ΥΓΕΙΟΝΟΜΙΚΟΥ ΕΛΕΓΧΟΥ
• Στην διενέργεια Υγειονομικών Ελέγχων σε καταστήματα, επιχειρήσεις και γενικά χώρους υγειονομικού ενδι-
αφέροντος, όπου λόγω της φύσης τους και του ωραρίου
λειτουργίας τους, ο έλεγχος πρέπει να διενεργείται κατά
τις απογευματινές ή τις νυκτερινές ώρες, πέραν από τις
ώρες της υποχρεωτικής απασχόλησης των υπαλλήλων,
(π.χ. Υγειονομικοί Έλεγχοι συνθηκών υγιεινής και έλεγχοι
τροφίμων σε εστιατόρια, ταβέρνες, ψητοπωλεία, οβελιστήρια, καφετερίες, μπαρ, κέντρα διασκέδασης, χώροι
εκδηλώσεων, τουριστικές επιχειρήσεις, διενέργεια ελέγχων ηχομέτρησης, κ.λπ.).
• Στην αντιμετώπιση έκτακτων ανθυγιεινών εστιών και
επειγόντων καταστάσεων, των οποίων η φύση απαιτεί
την άμεση διενέργεια αυτοψίας κατά τις απογευματινές ή
τις νυκτερινές ώρες (π.χ. ρύπανση της θάλασσας, ρύπανση αγωγών ομβρίων η χειμάρρων, διαρροή ή παράνομη
διοχέτευση βοθρολυμάτων ή άλλων υγρών αποβλήτων,
υπολειτουργία βιολογικού καθαρισμού λυμάτων, κ.λπ.).
• Στην συμμετοχή σε ελέγχους για την εφαρμογή της
αντικαπνιστικής νομοθεσίας.
Σύμφωνα με τις σχετικές εγκυκλίους του Υπουργείου
Υγείας, καλούνται οι Διευθύνσεις Δημόσιας Υγείας και
Υγειονομικού Ελέγχου των Περιφερειακών Ενοτήτων να
εντατικοποιήσουν τους Υγειονομικούς Ελέγχους και να
τους επεκτείνουν σε όλους τους χώρους ευθύνης τους,
ενώ παράλληλα παρακαλούνται οι Περιφερειάρχες και
Αντιπεριφερειάρχες να παρέχουν κάθε δυνατή διευκόλυνση και βοήθεια στους αρμόδιους Υγειονομικούς
Υπαλλήλους (διευκόλυνση στις μετακινήσεις, εξασφάλιση οδοιπορικών εξόδων, εξόδων υπερωριακής απα-
σχόλησης κ.λπ.), προκειμένου να ανταπεξέλθουν στις
πραγματικά αυξημένες υποχρεώσεις τους.
Β. ΤΜΗΜΑ ΔΗΜΟΣΙΑΣ ΥΓΕΙΑΣ ΚΑΙ ΕΠΑΓΓΕΛΜΑΤΩΝ
ΥΓΕΙΑΣ
Θα καλυφθούν ανάγκες ελέγχου φαρμακείων, διαιτολογικών γραφείων, εργαστηρίων αισθητικής κ.τ.λ., πέραν
του ωραρίου λειτουργίας της υπηρεσίας.
Γ. ΤΜΗΜΑ ΚΟΙΝΩΝΙΚΗΣ ΑΛΛΗΛΕΓΓΥΗΣ
Σύμφωνα με τα οριζόμενα στην κείμενη νομοθεσία
(ν. 4538/2018, υπό στοιχεία Δ11 οικ. 49075/2067/2018
και υπό στοιχεία Δ11 οικ. 49074/2066/2018 (Β΄ 4489)
υπουργικές αποφάσεις:
• Τη διενέργεια κοινωνικών ερευνών στο πλαίσιο των
θεσμών της αναδοχής και της υιοθεσίας.
• Τη παρακολούθηση της προσαρμογής θετών και
αναδόχων οικογενειών στο πλαίσιο των θεσμών της
αναδοχής και της υιοθεσίας.
• Την οργάνωση και υλοποίηση προγραμμάτων επιμόρφωσης υποψήφιων θετών γονέων.
• Την οργάνωση και υλοποίηση προγραμμάτων επιμόρφωσης υποψήφιων αναδόχων γονέων.
• Την οργάνωση και υλοποίηση προγραμμάτων συνεχιζόμενης εκπαίδευσης αναδόχων γονέων στους οποίους
έχει ήδη τοποθετηθεί παιδί.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1420/04.03.2024
• Την οργάνωση και υλοποίηση προγραμμάτων συνεχιζόμενης εκπαίδευσης θετών γονέων στους οποίους
έχει ήδη τοποθετηθεί παιδί.
• Τον έλεγχο της καλής λειτουργίας ΚΔΑΠ και ΚΔΑΠμεΑ, των ιδιωτικών και δημοτικών βρεφονηπιακών σταθ-
μών καθώς και λοιπών φορέων κοινωνικής πρόνοιας
δημοσίου και ιδιωτικού δικαίου, οι οποίοι παρέχουν οργανωμένες υπηρεσίες κοινωνικής φροντίδας, κλειστής
ή ανοιχτής περίθαλψης σε ενηλίκους με αναπηρία, σε
ηλικιωμένους και σε χρονίως πάσχοντες στο πλαίσιο του
θεσμού του Κοινωνικού Συμβούλου.
Καθώς και κάθε άλλη έκτακτη ανάγκη που θα προκύψει στο πλαίσιο άσκησης των αρμοδιοτήτων της υπη-
ρεσίας μας.
Δ. ΤΜΗΜΑ ΔΙΑ ΒΙΟΥ ΜΑΘΗΣΗΣ, ΠΑΙΔΕΙΑΣ ΚΑΙ ΑΠΑΣΧΟΛΗΣΗΣ
• Ως δικαιούχος, τη διενέργεια υλοποίησης της Πράξης «Περιφερειακή Δράση για την Απασχόληση και την
Κοινωνική Ένταξη Ευπαθών Ομάδων στα Ιόνια Νησιά
(ΟΠΣ 5034543)».
• Την καταβολή του Εκπαιδευτικού Επιδόματος σε Ωφελούμενους της Πράξης «Περιφερειακή Δράση για την
Απασχόληση και την κοινωνική ένταξη ευπαθών ομάδων
στα Ιόνια Νησιά» με κωδικό ΟΠΣ (MIS) 5034543.
• Ως δικαιούχος, τη διενέργεια υλοποίησης της Πράξης
«Υλοποίηση Ενεργειών Δημοσιότητας της Πράξης: “Περιφερειακή Δράση για την Απασχόληση και την κοινωνική
ένταξη ευπαθών ομάδων στα Ιόνια Νησιά” με Κωδικό
ΟΠΣ 5034543».
• Ως δικαιούχος, τη διενέργεια υλοποίησης της πράξης
«ΑΞΙΟΛΟΓΗΣΗ» «Περιφερειακή Δράση για την Απασχόληση και την Κοινωνική Ένταξη Ευπαθών Ομάδων στα
Ιόνια Νησιά (ΟΠΣ 5034543)».
• Μεταφορές μαθητών Α΄θμιας και Β΄θμιας εκπαίδευσης Π.Ε Ζακύνθου.
• «Προγράμματα αναβάθμισης δεξιοτήτων και επανακατάρτισης 150.000 εργαζομένων σε όλους τους
κλάδους της οικονομίας με έμφαση στις ψηφιακές και
“πράσινες” δεξιότητες».
• «Προγράμματα αναβάθμισης δεξιοτήτων και επανακατάρτισης 80.000 ανέργων σε όλους τους κλάδους
της οικονομίας με έμφαση στις ψηφιακές και “πράσινες”
δεξιότητες».
• Τον έλεγχο της λειτουργίας πρατηρίων υγρών καυσίμων.
9. Το γεγονός ότι προκαλείται δαπάνη σε βάρος
του προϋπολογισμού της Π.Ε. Ζακύνθου, οικονομικού
έτους 2024, ποσού 5.815,20 € στον ΕΦ 03.073 και ΚΑΕ:
0511.00.001, το οποίο εγκρίθηκε με την υπ’ αρ. 914/6.2.2024 απόφαση της Περιφερειακής Επιτροπής της
Περιφέρειας Ιονίων Νήσων και έχει εκδοθεί η υπ’ αρ.
12009/2243/9.2.2024 (ΑΔΑ: ΨΗΤΚ7ΛΕ-ΡΒΑ) απόφαση
ανάληψης υποχρέωσης της Διεύθυνσης Οικονομικού
της Π.Ι.Ν., αποφασίζουμε:
1. Εγκρίνουμε την καθιέρωση με αμοιβή υπερωριακής
εργασίας (απογευματινής), καθ’ υπέρβαση της υποχρεωτικής κατά το Α΄ εξάμηνο έτους 2024 επτά (07) υπαλ-
λήλων της Διεύθυνσης Δημόσιας Υγείας και Κοινωνικής
Μέριμνας Περιφερειακής Ενότητας Ζακύνθου και ενός
(01) οδηγού, ήτοι συνολικά οκτώ (08) υπαλλήλων της ΠΕ
Ζακύνθου, για την κάλυψη εποχικών κι έκτακτων αναγκών που θα προκύψουν.
2. Ώρες υπερωριακής απασχόλησης μέχρι εκατόν είκοσι (120) ανά άτομο.
Η εκτιμώμενη δαπάνη για τις ως άνω υπερωρίες ανέρχεται στο ύψος των 5.815,20 € ακαθ. (ΚΑΕ0511).
3. Η διαπίστωση της ανάγκης για υπερωριακή απασχόληση και η συγκρότηση του συνεργείου θα καθορίζεται
με απόφαση του Εκτελεστικού Γραμματέα ΠΙΝ, σύμφωνα
με την υπ’ αρ. οικ. 4622/2182/17.1.2024 (ΑΔΑ: ΨΔΤΠ7ΛΕΧΚΛ) απόφαση του Περιφερειάρχη Π.Ι.Ν. με θέμα «Μετα-
βίβαση αρμοδιοτήτων στον Αναπληρωτή Περιφερειάρχη, στους Χωρικούς και Θεματικούς Αντιπεριφερειάρχες
και στον Εκτελεστικό Γραμματέα της Περιφέρειας Ιονίων
Νήσων» (Β΄ 449) και την υπ’ αρ. οικ. 390/183/3.1.2024
απόφαση Περιφερειάρχη Π.Ι.Ν. με θέμα «Διορισμός Εκτελεστικού Γραμματέα στην Περιφέρεια Ιονίων Νήσων»
(ΑΔΑ: Ψ0Π07ΛΕ-ΔΨΚ).
Η απόφαση αυτή να δημοσιευθεί στην Εφημερίδα της
Κυβερνήσεως.
Ζάκυνθος, 15 Φεβρουαρίου 2024
Ο Εκτελεστικός Γραμματέας
ΙΩΑΝΝΗΣ ΤΡΙΑΝΤΑΦΥΛΛΟΥΔΗΣ

[Source: 20240201420.pdf | Tokens: 16148]